Fra 2006 til 2015 økte lønningene i samfunnet med 42,1 prosent. For de ti prosentene med lavest lønn økte den med 24,2 prosent, mot 46,4 prosent for de ti prosentene med høyest lønn.

En ny rapport om lavtlønte fra Senter for lønnsdannelse viser at de lavest lønte arbeiderne har fått en stadig mindre andel av kaka helt siden 1997, skriver Klassekampen.

I 1997 tjente de 10 prosent lavest lønte i alt 6,4 prosent av all lønn. I 2015 var de nede i 5,2 prosent. De 10 prosentene som tjener best, økte i samme periode sin andel fra 18,1 til 19,8 prosent.

Les: SV vil begrense «ukontrollert strøm av arbeidsinnvandrere»

Fra 2008 til 2015 hadde de lavest lønte en reallønnsøkning (etter at prisstigning er trukket fra) på beskjedne 0,5 prosent.

Les: 33 av 42 statlige toppsjefer tjente mer enn Erna Solberg

﻿